Burjassot viurà dues noves jornades de donació de sang, el 7 i el 8 de febrer
2025-07-24

Al febrer, Burjassot comptarà amb la visita del Centre de Transfusió de sang de la Comunitat Valenciana dos dies seguits. Comptant amb la col·laboració de la regidoria de Sanitat, dirigida per Isabel Mª Mora, treballadors del Centre de Transfussió es desplaçaran fins a Burjassot els dies 7 i 8 de febrer.

Aquelles persones que puguen donar sang, podran fer-ho el dilluns 7 de febrer a l’Ajuntament de Burjassot i en el Centre de Salut del carrer Rubert i Villó, en horari de 16.30 a 20.30 hores. El 8 de febrer, el punt de donació de sang estarà ubicat al centre de Salut del carrer Beniferri, en el mateix horari.

Poden donar sang totes les persones que així ho desitgen, entre 18 i 65 anys amb un pes superior a 50 quilos. Es pot donar cada dos mesos, amb un màxim de quatre donacions a l’any en el cas dels homes i de tres en el cas de les dones.